માનવમિત્ર, નવી દિલ્હી : સોમવારે રમાયેલ ચેન્નઇ સુપર કિંગ્સ અને દિલ્હી ડેયર ડેવિલ્સ વચ્ચેની મેચમાં ધોનીની ટીમે 13 રને વિજય મેળવી પોઇન્ટ્સ ટેબલનાં ટોપ પર પહોચી ગઇ છે. દિલ્હીનાં કેપ્ટન શ્રેયસ ઐયરે ટોસ જીતી ચેન્નઇને પહેલા બેટીંગ માટે આમંત્રણ આપ્યું હતુ. પહેલા બેટીંગ કરતા ચેન્નઇ સુપર કિંગ્સની શરૂઆત ધમાકેદાર રહી હતી. ઓપનીંગમાં આવેલ શેન વૉટસને માત્ર 40 બોલમાં 78 રનની તોફાની બેટીંગ કરી હતી. જો કે ચેન્નઇ તરફથી તોફાની બેટીંગ કરતા એમ.એસ.ધોનીએ આખરની ઓવરમાં આવી 5 છક્કા અને 2 ચોગ્ગાની મદદથી 22 બોલમાં 51 રન બનાવી ટીમને મજબૂત સ્થિતીમાં પહોચાડી હતી.